Συντεταγμένες: 6°13′N 31°33′E﻿ / ﻿6.217°N 31.550°E﻿ / 6.217; 31.550

Το **Μπορ** είναι η πρωτεύουσα της πολιτείας Τζονγκλέι στο Νότιο Σουδάν. Βρίσκεται στην πρώην επαρχία Μπορ (που αποτελείται από τους νομούς του Νότιου, Ανατολικού, Κεντρικού, Δυτικού και Βόρειου Μπορ.)

Ιστορία
-------

Το Μπορ είναι ιστορικής σημασίας για το λαό του Νότιου Σουδάν. Στο Μάλεκ, ένα μικρό οικισμό περίπου 19 χιλιόμετρα (12 μίλια) νότια της Μπορ εγκαταστάθηκε μία από τις πρώτες σύγχρονες χριστιανικές αποστολές στο σημερινό Νότιο Σουδάν από τον Άρτσιμπαλντ Σόου Archibald Shaw τον Δεκέμβριο του 1905. Το Μπορ ήταν η πρώτη περιοχή στην οποία δημιουργήθηκε σταθμός της Ιεραποστολικής Κοινωνίας της Εκκλησίας το 1905.

Το Μάλεκ σταδιακά μετατράπηκε σε ιεραποστολικό προπύργιο στην περιοχή του Μείζονος Άνω Νείλου. Ο Σόου άνοιξε το πρώτο δημοτικό σχολείο στο Μάλεκ, από το οποίο αποφοίτησαν οι πρώτοι αυτόχθονες επίσκοποι της Αγγλικανικής εκκλησίας με πρώτον τον αιδ. Ντάντιελ Ντενγκ Άτονγκ και δεύτερο τον Νικονόρα Άτσιεκ Ντενγκ Αρίρ. Ο Τζον Άρουορ (John Aruor) έγινε ο πρώτος Ντίνκα που βαπτίστηκε το 1916 στο Μπορ μετά από προσπάθειες σχεδόν δύο δεκαετιών του Σόου.

Το Μπορ έγινε διοικητικό κέντρο του Αγγλοαιγυπτιακού Σουδάν (1899-1956) για τους Ντίνκα. Επίσης, ήταν το επίκεντρο του Β' σουδανικού εμφυλίου. Ο Τζον Γκαράνγκ, αξιωματικός του σουδανικού στρατού ηγήθηκε της εξέγερσης της πόλης Μπορ, τον Μάιο του 1983, με αποτέλεσμα τη γέννηση του Λαϊκού Απελευθερωτικού κινήματος του Σουδάν και του Λαϊκού Απελευθερωτικού Στρατού (SPLM / SPLA). Έγινε τόπος της σφαγής του 1991, κατά την οποία περίπου 20.000 άμαχοι βρήκαν τον θάνατο. Τελικά το Νότιο Σουδάν έγινε ανεξάρτητο στις 9 Ιουλίου 2011.

Μετά την απόπειρα πραξικοπήματος του 2013 στο Νότιο Σουδάν, η πόλη έγινε αντικείμενο εχθροπραξιών μεταξύ του εθνικού στρατού και των ανταρτών υπό την ηγεσία του Ρίεκ Ματσάρ. Στις συγκρούσεις έλαβε μέρος και η παραστρατιωτική ομάδα Λευκός στρατός των Νούερ.

Γεωγραφία
---------

Η πόλη βρίσκεται στην πολιτεία Τζονγκλέι στο κεντρικό Νότιο Σουδάν, περίπου 190 kilometres (120 mi) οδικά, βόρεια της Τζούμπα, της πρωτεύουσας και μεγαλύτερης πόλης της χώρας. Επίσης κείται στην ανατολική όχθη του Λευκού Νείλου.

Κλίμα
-----

Η Κλιματική ταξινόμηση Κέππεν ταξινομεί το κλίμα της ευρύτερης περιοχής της πόλης ως τροπικό κλίμα σαβάνας (Aw).

| Κλιματικά δεδομένα Bor, South Sudan |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 36(97) | 36.6 | 36.6 | 34.9 | 33(91) | 31.8 | 30.3 | 30.5 | 31.5 | 33.1 | 34.4 | 35.1 | 33,7 |
| Μέση Μηνιαία °C (°F) | 27.9 | 28.6 | 29.6 | 28.6 | 27.4 | 26.6 | 25.5 | 25.5 | 26.2 | 27.2 | 27.6 | 27.3 | 27,33 |
| Μέση Ελάχιστη °C (°F) | 19.9 | 20.6 | 22.6 | 22.4 | 21.8 | 21.5 | 20.8 | 20.6 | 21(70) | 21.3 | 20.9 | 19.5 | 21,08 |
| Υετός mm (ίντσες) | 2 | 5 | 32 | 80 | 119 | 112 | 126 | 150 | 124 | 105 | 32 | 4 | 891 |
| *Πηγή:* Climate-Data.org *(altitude: 430m)* |

Δημογραφία
----------

Το 2006 ο πληθυσμός της πόλης εκτιμάτο σε 26.782 κατοίκους.

Μεταφορές
---------

Οι μεταφορές εξυπηρετούνται από το Αεροδρόμιο Μπορ, τις ποτάμιες οδούς του Λευκού Νείλου και τρεις μεγάλους οδικούς άξονες που οδηγούν έξω από την πόλη.

Παραπομπές σημειώσεις
---------------------

1. ↑  en.wikipedia.org/wiki/Bor,\_South\_Sudan.
2. ↑  Tuttle, Brendan (2015). «South Sudan». Στο: Riggs, Thomas, επιμ (στα English). *Worldmark Encyclopedia of Religious Practices: Religions and Denominations*. Global Issues In Context. **4** (2nd έκδοση). Gale, σσ. 225-232.. Ανακτήθηκε στις June 10, 2016.
3. ↑  Guarak, Mawut Achiecque Mach (2011). *Integration and Fragmentation of the Sudan: An African Renaissance*. Bloomington: AuthorHouse. σελ. 319. ISBN 9781456723576.
4. ↑   «South Sudan rebels control Jonglei state capital, says military». *The Guardian*. 19 December 2013.. Ανακτήθηκε στις 21 December 2013.
5. ↑  Straziuso, Jason (30 December 2013). «South Sudan: ‘White Army’ militia marches to fight». *West Hawaii Today*. Αρχειοθετήθηκε από το πρωτότυπο στις 2014-01-02.. Ανακτήθηκε στις 1 January 2014.
6. ↑  «Map Showing Bor And Juba With Distance Marker». Distancecalculator.globefeed.com. Ανακτήθηκε στις 27 Δεκεμβρίου 2013.
7. 1 2  «Climate: Bor - Climate graph, Temperature graph, Climate table». Climate-Data.org. Ανακτήθηκε στις 26 Δεκεμβρίου 2013.
8. ↑  «Estimated Population of Bor, South Sudan». Tiptopglobe.com. Αρχειοθετήθηκε από το πρωτότυπο στις 9 Οκτωβρίου 2011. Ανακτήθηκε στις 27 Δεκεμβρίου 2013.
9. ↑  «Η θέση του αεροδρομίου και οι τρεις οδικοί άξονες». GoogleMaps. Ανακτήθηκε στις 27 Σεπτεμβρίου 2016.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153700459
* LCCN: n87839884

 |

 |